**«Give Me Love (Give Me Peace on Earth)»** er en sang av George Harrison, og er åpningssporet på albumet *Living in the Material World*, fra 1973. Sangen ble utgitt som en single i mai 1973. Den nådde førsteplassen på U.S. Billboard Hot 100 i slutten av juni,og nummer åtte på UK Singles Chart. Harrisons single erstattet «My Love» på toppen av Hot 100-listen, en sang av tidligere bandkompis fra The Beatles, Paul McCartney. Og ble etter hvert erstattet av «Will It Go Round in Circles» av Billy Preston, som hadde spilt med Harrison og McCartney under innspillingen for *Let It Be* i 1969.

Sangen var Harrisons andre og nestsiste singel som nådde førsteplass på hitlistene. De to andre var *My Sweet Lord* (1970) og *Got My Mind Set on You* (1987).

Teksten
-------

*«Give Me Love (Give Me Peace on Earth)»* er som tittlen hentyder både en salme og en fredshymne forkledd som en popsang. Midtpartiet har en solo med en slidegitar. I den selvbiografiske boken *I Me Mine* (1982) forteller Harrison kort at «noen ganger åpner du munnen og du vet ikke hva du kommer til å si, og hva enn som kommer ut er en begynnelse. Om det skjer med deg og du er heldig – det kan vanligvis bli gjort om til en sang. Denne sangen er en bønn og et personlig utsagn meg meg, Herren, og hvem som måtte like den.»

Utsagnet forteller noe fra sangerens verksted, at for å skrive en sang trenger man en åpning, et utsagn som man kan spinne videre på. Sangens enkle tekst som blir repetert flere ganger er dog ikke uten sjarm, men representerer likevel ikke et kreativt høydepunkt i Harrisons produksjon, skjønt den synes å ha hatt en personlig verdi ikke bare for ham selv, men også for mange av hans tilhengere. Sangen ble også inkludert på hans senere konserter.

*Give me love*
*Give me love*
*Give me peace on earth*
*Give me light*
*Give me life*

Listeplasseringer
-----------------

| Liste (1973) | Høyeste plassering |
| --- | --- |
| U.S. Billboard Hot 100 | 1 |
| U.S. Billboard AC | 4 |
| Norges VG-lista | 7 |
| Nederlandske singlelisten | 7 |
| UK Singles Chart | 8 |
| German Media Control Singles Chart | 28 |
| Japanese Oricon Singles Chart | 37 |
|

Coverversjoner
--------------

Sangen ble fremført i en spansk versjon av Verónica Castro i 1975.

Den brasilianske sangerinnen Marisa Monte covret den på livealbumet, *A Great Noise*, utgitt 1997 (i hennes versjon er en liten del av Janis Joplins «Me and Bobby McGee» inkludert).

Steve Wood og Daniel May komponerte musikken til dokumentarfilmen Everest fra 1997. Hvor de brukte noen av Harrisons sanger. «Give Me Love (Give Me Peace On Earth)» ble brukt under delen som heter «The Journey Begins».

Jeff Lynne fremførte denne sangen under *Concert for George* i 2002.

Dave Davies, fra The Kinks, spilte inn en versjon på albumet *Kinked*, fra 2006. (selv om hans versjon var blitt utgitt tidligere på hyllestalbumet *Songs from the Material World - a Tribute to George Harrison*, i 2003).

Sangen ble også covret til tider av Elliott Smith under sine konserter.

Ron Sexsmith fremførte denne sangen live i Crane Lane Theatre, Cork. 

Sting, Elton John og James Taylor fremførte sangen den 13. april 2002, under Rainforest Benefit Concert i Carnegie Hall i New York City

Referanser
----------

1. 1 2  «allmusic ((( George Harrison > Charts & Awards > Billboard Singles )))». allmusic.com. Besøkt 26. august 2009.
2. ↑  «norwegiancharts.com George Harrison - Give Me Love (Give Me Peace on Earth)». VG-lista. Besøkt 9. september 2009.
3. ↑  «dutchcharts.nl - George Harrison - Give Me Love (Give Me Peace on Earth)». MegaCharts. Besøkt 9. september 2009.
4. ↑  «Chart Stats George Harrison - Give Me Love (Give Me Peace on Earth)». The Official Charts Company. Arkivert fra originalen 26. april 2012. Besøkt 9. september 2009.
5. ↑  «George Harrison - Chart Archives on the Japanese Oricon Top 100». Homepage1.nifty.com. Arkivert fra originalen 26. april 2012. Besøkt 23. april 2009.  «Arkivert kopi». Arkivert fra originalen 23. september 2012. Besøkt 8. november 2009.

Eksterne lenker
---------------

* (en) *Give Me Love* på Discogs Rediger på Wikidata

* (en) *Give Me Love* på MusicBrainz Rediger på Wikidata
* Sangteksten til «Give Me Love (Give Me Peace On Earth)»

  


| * v
* d
* r
George Harrison-singler |
| --- |
| 1970-tallet | **1970:** «My Sweet Lord»  **·** «Isn't It a Pity» **1971:** «What Is Life»  **·** «Bangla Desh» **1973:** «Give Me Love (Give Me Peace on Earth)» **1974:** «Ding Dong, Ding Dong» **1975:** «Dark Horse»  **·** «You»  **·** «This Guitar (Can't Keep from Crying)» **1976:** «This Song» **1977:** «Crackerbox Palace»  **·** «True Love»  **·** «It's What You Value» **1979:** «Blow Away»  **·** «Love Comes to Everyone»  **·** «Faster» |
| 1980-tallet | **1981:** «All Those Years Ago»  **·** «Teardrops» **1982:** «Wake Up My Love»  **·** «I Really Love You» **1985:** «I Don't Want to Do It» **1987:** «Got My Mind Set on You» **1988:** «When We Was Fab»  **·** «This Is Love» **1989:** «Cheer Down» |
| **Med Traveling Wilburys** | **1988:** «Handle with Care» **1989:** «End of the Line» **1990:** «Nobody's Child»  **·** «She’s My Baby» **1991:** «Wilbury Twist» |
| **2000-tallet** | **2002:** «My Sweet Lord»  **·** «Stuck Inside a Cloud» **2003:** «Any Road» |
| **Annet** | Diskografi  **·** Liste over sanger |


|  |  |
| --- | --- |
| Oppslagsverk/autoritetsdata | MusicBrainz
 |